**MINISTERUL MEDIULUI, APELOR ȘI PĂDURILOR**



**ORDIN**

**Nr. ………… / …………………2024**

**privind modificarea Ordinului ministrului mediului, apelor și pădurilor nr. 3.173/2023 pentru aprobarea modelului şi conţinutului formularului "Declaraţie privind obligaţiile la Fondul pentru mediu" şi a instrucţiunilor de completare a acestuia**

Luând în considerare Referatul de aprobare al Administraţiei Fondului pentru Mediu nr. ……………… privind modificarea Ordinului ministrului mediului, apelor și pădurilor nr. 3.173/2023 pentru aprobarea modelului şi conţinutului formularului "Declaraţie privind obligaţiile la Fondul pentru mediu" şi a instrucţiunilor de completare a acestuia,

având în vedere avizul Ministerului Finanţelor comunicat prin Adresa nr............. din .................,

ţinând cont de prevederile art. 5 lit. i) şi k) din anexa la Hotărârea Guvernului nr. 277/2023 pentru aprobarea Regulamentului de organizare şi funcţionare a Administraţiei Fondului pentru Mediu și în temeiul art. 11 alin. (4) şi art. 12 din Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare, al art. 342 alin. (3) din Legea nr. 207/2015 privind Codul de procedură fiscală, cu modificările şi completările ulterioare, al art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare și al art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor și Pădurilor, cu modificările şi completările ulterioare,

**ministrul mediului, apelor și pădurilor** emite prezentul

**ORDIN:**

**Art****. I** - Ordinul ministrului mediului, apelor și pădurilor nr. 3.173/2023 pentru aprobarea modelului şi conţinutului formularului "Declaraţie privind obligaţiile la Fondul pentru mediu" şi a instrucţiunilor de completare a acestuia, publicat în Monitorul Oficial al României, Partea I, nr. 1154 din 20 decembrie 2023, cu modificările și completările ulterioare, se modifică și se completează după cum urmează:

**1. Secţiunea a 14-a din Anexa nr. 2 la Ordin se modifică și va avea următorul cuprins:**

” Secţiunea a 14-a -

Date privind cantităţile de produse ambalate în ambalaje primare nereutilizabile prevăzute

în Hotărârea Guvernului nr. 1.074/2021 privind stabilirea sistemului de garanţie-returnare

pentru ambalaje primare nereutilizabile, republicată, cu modificările şi completările

ulterioare

În coloana «Tip material» se înscrie denumirea materialului de ambalaje primar nereutilizabil introdus pe piaţa naţională (respectiv: plastic, din care PET, sticlă, metal, aluminiu).

Ambalajul compozit şi alte ambalaje alcătuite din mai multe materiale se calculează şi se raportează potrivit prevederilor privind modalitatea de gestionare art. 17 alin. (5) din Legea nr. 249/2015 a ambalajelor şi a deşeurilor de ambalaje, cu modificările şi completările ulterioare.

În coloana «Ambalaje primare nereutilizabile introduse pe piaţă - Cantitate (kg)» se înscriu cu cifre arabe, pe tip de material, cantităţile, în kilograme, de ambalaje primare nereutilizabile, raportate de operatorii economici prevăzuţi la art. 9 alin. (1) lit. z), respectiv lit. z^1) din Ordonanţa de urgenţă a Guvernului nr. 196/2005, aprobată cu modificări şi completări prin Legea nr. 105/2006, cu modificările şi completările ulterioare, ca fiind introduse pe piaţă în perioada de raportare.

În coloana «Ambalaje primare nereutilizabile introduse pe piaţă - Număr de unităţi (buc.)» se înscriu cu cifre arabe, pe tip de material, cantităţile, în număr de unităţi, de ambalaje primare nereutilizabile, raportate de operatorii economici prevăzuţi la art. 9 alin. (1) lit. z), respectiv lit. z^1) din Ordonanţa de urgenţă a Guvernului nr. 196/2005, aprobată cu modificări şi completări prin Legea nr. 105/2006, cu modificările şi completările ulterioare, ca fiind introduse pe piaţă în perioada de raportare.

În coloana «Ambalaje primare nereutilizabile returnate conform Hotărârii Guvernului nr. 1.074/2021, republicată, cu modificările şi completările ulterioare - Cantitate (kg)» se înscriu cu cifre arabe, pe tip de material, cantităţile, în kilograme, de ambalaje primare nereutilizabile returnate conform Hotărârii Guvernului nr. 1.074/2021, republicată, cu modificările şi completările ulterioare, în perioada de raportare.

În coloana «Ambalaje primare nereutilizabile returnate conform Hotărârii Guvernului nr. 1.074/2021, republicată, cu modificările şi completările ulterioare - Număr de unităţi (buc.)» se înscriu cu cifre arabe, pe tip de material, cantităţile, în număr de unităţi, de ambalaje primare nereutilizabile returnate conform Hotărârii Guvernului nr. 1.074/2021, republicată, cu modificările şi completările ulterioare, în perioada de raportare.

În coloana «Ambalaje primare nereutilizabile încredinţate de administratorul sistemului de garanţie-returnare spre reciclare - Cantitate (kg)» se înscriu cu cifre arabe, pe tip de material, cantităţile, în kilograme, de ambalaje primare nereutilizabile încredinţate de administratorul sistemului de garanţie-returnare spre reciclare, în perioada de raportare.

În coloana «Ambalaje primare nereutilizabile încredinţate de administratorul sistemului de garanţie-returnare spre reciclare - Număr de unităţi (buc.)» se înscriu cu cifre arabe, pe tip de material, cantităţile, în număr de unităţi, de ambalaje primare încredinţate de administratorul sistemului de garanţie-returnare spre reciclare, în perioada de raportare.

Această secţiune va fi completată de către administratorul sistemului de garanţie-returnare.”

**MINISTRUL MEDIULUI, APELOR ȘI PĂDURILOR**

**Mircea FECHET**